כריסטופר פול ניל

כריסטופר פול ניל (באנגלית: Christopher Paul Neil; נולד ב-6 בפברואר 1975),<ref></ref> הידוע בכינויו מיסטר סווירל (Mr. Swirl; בעברית "מר מערבולת"),<ref></ref> סווירל פייס (Swirl Face; "פני מערבולת")<ref name="VancouverSun20175"></ref> או ויקו (Vico; על שם המבצע שניהל האינטרפול בנוגע אליו),<ref>[http://arquivo.pt/wayback/20080229150350/http://www.interpol.int/Public/ICPO/PressReleases/PR2007/PR200748.asp INTERPOL has confirmed Thai and Cambodian identification of Christopher Paul Neil as Vico], Interpol Media release, 16 October 2007</ref> הוא עבריין מין קנדי.<ref name="cbc.ca"></ref> הוא היה נתון לחקירת אינטרפול מתוקשרת בגין התעללות מינית בלפחות 12 ילדים צעירים בווייטנאם, בקמבודיה ובתאילנד, בעיקר בשל פרסום באינטרנט של תמונות פורנוגרפיות המציגות את ההתעללות. באוקטובר 2007 נעצר על ידי משטרת תאילנד.<ref></ref>

== ראשית חייו ==
ניל נולד וגדל בניו וסטמינסטר, קולומביה הבריטית, קנדה. הוא למד בבית הספר התיכון הנדסוורת' , שם סיים את לימודיו ב-1993.<ref></ref> בהמשך למד בסמינר לכמרים שבמישן , קולומביה הבריטית, שם למד גם לתואר באומנויות, אותו סיים בשנת 1998, אך לא קיבל את האישור הנדרש כדי להפוך לכהן קתולי<ref name=":0"></ref> משום שהיה לא כשיר. בעקבות זאת, הוא בחר לפנות לתחום ההוראה במקום.<ref></ref>

בין השנים 1997 עד 2000 כריסטופר שירת כקצין דת במחנות צוערים צבאיים בנובה סקוטיה ובססקצ'ואן, שם ייעץ לבני נוער.<ref name=":0"/>

לאחר שירותו בצבא, עבר ניל לקוריאה הדרומית כדי ללמד אנגלית. הוא נשאר במדינה מספר שנים, עד שבשנת 2003 עבר להתגורר בתאילנד.

בתאילנד, ניל החל לעבוד כמורה לאנגלית בבית ספר פרטי בבנגקוק. כמו כן לאורך השנים הוא החל לנסוע לווייטנאם ולקמבודיה, שם צילם תוכני פורנוגרפיה של צעירים.<ref name=":0"/>

== החיפושים אחריו ותפיסתו ==
ניל הופיע בלמעלה מ-200 תצלומים המראים התעללות מינית בילדים, אשר החלו להופיע ברשת האינטרנט והובילו למצוד עולמי בעקבותיו בהובלת האינטרפול, אשר היה ידוע בכינוי "מבצע ויקו" (Operation Vico). פניו של ניל טושטשו על ידי מערבולת דיגיטלית שהוטבעה על ידו בתצלומים, אך מומחי מחשבים גרמנים במשטרת הפלילים הפדרלית הצליחו לשחזר את התמונה המקורית באמצעות טכניקות דומות לזו שבה השתמש ניל, אך בכיוון ההפוך.<ref></ref>

כמה מאותן תמונות ששוחזרו פורסמו באתר האינטרנט של האינטרפול, ובעקבות כך יותר מ-350 אנשים פנו לארגון, כאשר חמישה מתוכם זיהו את האיש כניל. ניל עבד באותה תקופה כמורה לאנגלית בבית הספר הזר קוואנגג'ו הממוקם בעיר קוואנגג'ו שבקוריאה הדרומית,<ref></ref> אך ברח לתאילנד בטיסה בכיוון אחד לאחר שזוהה על ידי הציבור. ב-19 באוקטובר 2007, הוא נעצר במחוז נאקון ראטצ'אסימה שבאזור איסאן (צפון-מזרח תאילנד).<ref></ref> על פי הדיווחים, משטרת תאילנד איתרה את הנמלט באמצעות עקבות בטלפון הנייד של בן זוגו התאילנדי בן ה-25, אשר זוהה בעצמו בעיירת החוף פאטאיה על ידי מקומיים.<ref></ref>

ב-11 בינואר 2008, נודע כי משפטו הראשון נקבע ל-10 במרץ. הוא טען לחפותו מאשמה.<ref></ref> ב-10 במרץ נמצא כי לניל אין עורך דין. לאחר שהוקצה לו אחד, המשפט נדחה ל-2 ביוני באותה שנה.<ref></ref> ב-15 באוגוסט 2008 הוא נידון ל-39 חודשי מאסר ולקנס של 1,780 דולר. עונשו המקורי, שהיה באורך שש שנים, הופחת בכמחצית מכיוון שלימים הודה במעשה.<ref></ref><ref></ref> ב-24 בנובמבר 2008 הוארך עונשו בשש שנים לאחר הרשעתו במעשים מגונים בילד שני.<ref name="cbc.ca"/>

בעקבות המקרה, משטרת תאילנד הרחיבה את המצוד אחר עברייני מין פוטנציאליים בילדים, על ידי פרסום תצלומים של 50 חשודים מערביים שזוהו על ידי הרשויות הבינלאומיות, רבים מהם אזרחים גרמנים. בין הלאומים האחרים נמנים בריטי, אוסטרלי, איטלקי, פיני ואמריקאי.<ref></ref> ב-6 במאי 2008, האינטרפול השיק את מבצע IDent, שבמסגרתו הוא פנה לציבור בפעם השנייה לשם זיהוי חשוד אלמוני בהתעללות בילדים,<ref name="identl"></ref><ref></ref> אשר הופיע בכמעט 100 תמונות המציגות התעללות מינית בלפחות שלושה נערים בגילי 6 עד 10.<ref name="identc"></ref> בניגוד למקרה של ניל, לא היה ניסיון ברור לטשטש את פניו של העבריין בתמונות אלה.<ref name="Porter"></ref> לאחר שהרשויות קיבלו יותר מ-250 רמזים,<ref>[https://web.archive.org/web/20110522052242/http://www.amw.com/fugitives/capture.cfm?id=55449 AMW.com | Wayne Corliss – Fugitive] </ref><ref name="identd2"></ref> אדם בשם ויין נלסון קורליס (Wayne Nelson Corliss) נעצר בניו ג'רזי על ידי סוכנות אכיפת המכס וההגירה של ארצות הברית<ref name="identc" /> והואשם בהפקת פורנוגרפיית ילדים. הוא הודה כי אנס שלושה נערים, ובקשתו לשחרור בערבות נשללה.<ref name="Porter" />

=== תום המאסר ===
ב-29 בספטמבר 2012, לאחר שריצה חמש שנות מאסר בתאילנד, חזר ניל לקנדה, ומיד לאחר מכן נעצר בנמל התעופה הבינלאומי ונקובר תחת סעיף 810.1 לדין הפלילי הקנדי.<ref></ref> ב-3 באוקטובר 2012 הוא שוחרר ממעצר בתנאים מחמירים.<ref></ref> ב-2 באוגוסט 2013, ניל נעצר בביתו בגין הפרת התחייבותו. באוקטובר הוא הודה באשמה.<ref></ref> תוכני פורנוגרפיית ילדים נמצאו במחשב הנייד ובטלפון הנייד שלו.<ref></ref> ב-6 במאי 2014 נקבע גזר דינו, עונש מאסר של שלושה חודשים ועוד שלוש שנות מאסר על תנאי בגין הפרת תנאיו המגבילים, כלומר "החזקת מכשירים בעלי גישה לאינטרנט".<ref></ref><ref></ref><ref></ref> ניל כבר היה במעצר, לאחר שב-10 באפריל 2014 נשללה בקשתו לשחרור בערבות, כאשר באותה עת המתין למשפט פלילי בגין עבירות נוספות של התעללות מינית בילדים שביצע בקמבודיה על פי החשד.<ref></ref>

בדצמבר 2015, הוא נידון לחמש וחצי שנות מאסר על ידי בית משפט בקולומביה הבריטית, כאשר בהמשך העונש צומצם ל-15 חודשים. במרץ 2017 הוא שוחרר, ונכון ל-2023 מתגורר בוונקובר תחת מגבלות על פי צו בית משפט על התנהגויות מסוימות, בהן "קיום קשר עם קטינים באופן אישי או באינטרנט [...] [ו]החזקה או גישה לכל מכשיר אלקטרוני או בקשה מכל אדם אחר לעשות זאת בשמו."<ref name="VancouverSun2017"><cite class="citation news cs1"><span class="cx-segment" data-segmentid="131">[https://vancouversun.com/news/local-news/convicted-swirl-face-sex-offender-christopher-neil-to-live-in-vancouver "Convicted 'swirl face' sex offender Christopher Neil to live in Vancouver"]. </span><span class="cx-segment" data-segmentid="132">Vancouver Sun. </span><span class="cx-segment" data-segmentid="134">March 26, 2017<span class="reference-accessdate">. </span></span><span class="cx-segment" data-segmentid="135"><span class="reference-accessdate">Retrieved <span class="nowrap">October 25,</span> 2021</span>.</span></cite></ref><ref></ref>

== הערות שוליים ==

קטגוריה:מורשעים בעבירות מין
קטגוריה:פשע בקנדה
קטגוריה:קנדים שנולדו ב-1975